da en da da da da sv da da en de da da fi da da da da da da sv en en nl en da da da da da da da da da da da da da
Stevns Kommune er landet bedste til telefonservice - Stevns Erhvevsråd
aug 25, 2014 | Erhvervsnyt Stevns
Fra februar til april i år har analysefirmaet Servicemind gennemført en serviceundersøgelse i landets 98 kommuner, om det serviceniveau kommunerne har for telefonopkald.
Denne viste at Stevns kommune er landets bedste, til at sørge for en relevant medarbejder til de forskellige opkald. Med en succesrate på 90% ud af et landsgennemsnit på 56%, har kommunen taget den absolutte førertrøje.
Årsagen til det flotte resultat skal findes i, at Stevns Kommune sidste år valgte at oprette et call-center, så der kun er en indgang til Stevns Kommune for borgere og virksomheder.
Skulle du på trods af det flotte resultat have problemer med henvendelser til kommunen, der vedrører din virksomhed, er du selvfølgelig altid velkommen til at ringe til Stevns Erhvervsråd på tlf. 24 76 40 01. Vi har et godt samarbejde med kommunen og kan hurtigt hjælpe dig videre med din henvendelse.